 NsibidiỌtụtụ mmadụ amaghị na ndị Igbo nwere ederede ha ji agbasa ozi ma na-edekorịta ihe mere tupu ndị ọcha amalite inwe mkpụrụ edemede nke ha.Ndị Igbo kpọrọ nke ha Nsibidi, Nchibidi ma ọ bụ Nsibiri. Mana aha akacha akpọ ya bụ Nsibidi.I ga-egbu ụdịrị ichi a egburu mgbe gboo?O nwere mmụọ bi na nwata bu isi dada pụta ụwa?Ọkammụta Chigozie Nnabuihe, bụ onye nkuzi na mahadum Legos kọwara na dịka ụfodụ mmadụ siri na-eche, Nsibidi abụghị mkpụrụ edemede, kama ọ bụ ihe esere ese ndị mgbe ochie jiri agbasa ozi.Kedu etu Nsibidi siri bido?Ọnweghị onye ma etu Nsibidi siri bido nihi na ọ bụ ndị otu nzuzo dika Ekpe na Ọkọnkọ nwe ya, mana otu ihe dooro anya bụ na ọ tọrọ akara edeme ndị Ijipt, nke Bekee kpọrọ Heliographics, dịka Okammụta Nnnabuihe kwuru.Nakụko ifo ụfọdụ, ọ bụ Utobo ka e si kuziri ndị Igbo Nsibidi.Ihe eji Nsibidi emeNdị Igbo na-eji Nsibidi ezisa oziEji Nsibidi eme omenala pụrụ icheA bịa nala igbo, ndị na ekpe ikpe maọbụ na-ahụ maka ọchịchị na abukarị ndị otu nzuzo dị ka Ọkonkọ, Ekpe na Mmanwụ, a na-eche na ha na-eji Nsibidi edekọrita mpụta ikpeA na-ejikwa Nsibidi achọ ahụaja, osisi na ihe ndị ọzọ mma.Mpaghara Ọwụwa Anyanwụ eji Nsibidi maraỌ bụ nala Igbo na ụfodụ mpahara steeti Cross River, Rivers na Akwa Ibom ka ndị ji Nsibidi mee ederede bi mgbe ochie.Ebe ọbụla enwere ọkọnkọ, ekpe ma ọ bụ mmanwu nala Igbo na ufodị mba gbara Igbo gburugburu, ị ga enweta Nsibidi.Ndị nọ notu Mmanwụ, Ekpe na Okọnkọ bụ ndị ma maka NsibidiGịnị mere Nsibidi jiri laa?Akara Nsibidi karịrị otu puku mana nihi na a na-ede ya na ukwu osisi, ahụ aja, maọbụ a kanye ya  nahu mmadu, ọtụtụ akara Nsibidi efuola.Mana ụfọdị ihe so na ihe mere Nsibidi jiri fuo gunyere:Ọfụfe Kraịst: Ndị ọcha bubatara ofufe ha ala Igbo, ndị mmadụ were rapu ofufe nna nna ha were sowe nke ahụ.Ebe edere ya: A na-ede Nsibidi na ahụaja, ukwu osisi, nakwa maọbụ akanye ya nahụ.Na agbanyeghi na ọtụtụ ya efuola, akwụkwọ Ọkammuta Elizabeth Isithei dere nke ọ kporọ History of the Igbo People gosiri ufodụ Nsibidi ndị Igbo mgbe ochie ji ezisa ozi.Lee Ufọdụ nime ha na mpụtara ha:Alụm Di na NwunyeAlukwaghimNwoke luru umunwaanyị abụọ na ụmụ haNwaanyị chọrọ igba di ya alukwaghịmNwunyedi abụọ na-ese okwu mgbe niile.Ihe nkiri ga-amasị gị 